kardosdrur/scandi-wiki huggingface dataset:
Enoch Kofi Adu

Enoch Kofi Adu, (født 14. september 1990), er en ganesisk fodboldspiller der spiller i Stabæk IF, hvortil han er på lån fra Club Brugge. Han spiller primært på den centrale midtbane.

Karriere 
Fra 2008 til 2010 spillede Adu for den franske klub OGC Nice uden at få spilletid på førsteholdet.

FC Nordsjælland 
I perioden 16. juli 2010 til 2013 spillede han i den danske klub FC Nordsjælland. Inden kontrakten med den danske klub kom på plads prøvetrænede han i klubben sammen med den jævnaldrende landsmand Abeiku Quansah, der dog ikke fik kontrakt med klubben.

Club Brugge 
I januar 2013 blev Adu solgt fra FC Nordsjælland til den belgiske klub Club Brugge.

Stabæk IF 
Den 12. februar 2014 blev den tidligere FC Nordsjælland spiller udlejet til norske Stabæk IF.

Eksterne henvisninger 
 Superligastatistik  på danskfodbold.com
 Profil  på transfermarkt.com

Referencer 

Fodboldspillere fra Ghana
Fodboldspillere fra FC Nordsjælland
Fodboldspillere fra Club Brugge
Fodboldspillere fra OGC Nice
Fodboldspillere fra Stabæk Fotball
Personer fra Kumasi
Lunga Point

Lunga Point er et forbjerg på nordkysten af Guadalcanal, hvor der foregik et søslag under 2. verdenskrig. Det var også navnet på en nærliggende flyveplads, som senere blev omdøbt til Henderson Field.

USS Lunga Point (CVE-94) er navnet på en af den amerikanske flådes eskortehangarskibe, som var i indsats under 2. verdenskrig.)

Tyve tusinde amerikanske marineinfanterister gik i land ved Lunga Point den 7. august 1942 for at erobre den flyveplads, som var under etablering af den kejserlige japanske hær, inden den kunne tages i brug, og indledte herved slaget om Guadalcanal.

Henvisninger 
Webside, som diskuterer denne og andre slagmarker på Guadalcanal

Noter 

Salomonøerne
Maja

Maja er et pigenavn, hvortil der er knyttet en række betydninger. 

På arabisk findes varianten Maia, der betyder "fremragende". Maja kan også staves med y eller i. Maia er i den romerske og den græske mytologi en gudinde og her betyder navnet "lille mor".

På sanskrit betyder Maya "blændværk".

Referencer 

Pigenavne
Drengenavne
Maija Tīruma

Maija Tīruma (28. november 1983 i Riga i Lettiske SSR) er en lettisk kælker, der har konkurreret aktivt i sportsgrenen siden 2000. Hun har vundet to bronzemedaljer i mixed team-konkurrencerne ved henholdsvis Vm i 2008 i Oberhof og 2009 i Lake Placid.

Tīruma vandt også en guldmedalje i mixed team-konkurrencen ved EM i 2008 i Cesana, og endte på en syvendeplads i kvindernes singlekælk ved samme mesterskab.

Hun har deltaget ved tre olympiske lege, og havde sit bedste resultat med en niendeplads i kvindernes singlekælk i Vancouver under Vinter-OL 2010.

Eksterne henvisninger 
 Profil hos fil-luge.org 
 Profil hos Letlands Olympiske Komité  
 

Personer fra Riga
Kælkere fra Letland
Deltagere for Letland ved vinter-OL 2002
Deltagere for Letland ved vinter-OL 2006
Deltagere for Letland ved vinter-OL 2010
Darren Star

Darren Bennett Star (født 25. juli 1961) er en amerikansk tv- og filmproducer, instruktør and manuskriptforfatter. Han er bedst kendt for at skabe tv-serier som Melrose Place, Beverly Hills 90210 og Sex and the City.

Eksterne henvisninger 
 

Manuskriptforfattere fra USA
Instruktører fra USA
Global Copenhagen

Global Copenhagen eller Global CPH var en forening og et regionalt spillested for verdensmusik på Nørrebro i København. Spillestedet åbnede i 2006, og foreningen Global Copenhagen overtog senere samme år spillestedet. Global Copenhagen var i årene 2009 til 2011 med til at arrangere WOMEX i København.

I 2017 blev Global CPH sammenlagt med Copenhagen Jazzhouse, og åbnede som ALICE den 1. februar 2018.

Kildehenvisninger

Eksterne henvisninger 
 Officiel hjemmeside

Spillesteder i København
Nørrebro
Etableret i 2006
Jørgen Lorenzen

Jørgen Børge Axel Lorenzen (6. august 1915 i Brøndbyøster Sogn – 10. maj 1949, København) var leder af den paramilitære Lorenzen-gruppen under besættelsen. Han tog i 1944 tjeneste i det tyske efterretningspoliti. Her blev han underlagt det danske HIPO korps (Hilfspolizei) som afdeling 9c. Han fik en væbnet gruppe under sig med ordre til at bekæmpe modstandsbevægelsens aktiviteter. Jørgen Lorenzen var gift med Anna Lund Lorenzen. Ved befrielsen skjulte parret og flere af gruppens medlemmer sig i et sommerhus i Asserbo. Her kom det til ildkamp med medlemmer af modstandsbevægelsen, der bl.a. benyttede sig af den selvbyggede V3-panservogn.

Jørgen Lorenzen blev sammen med to andre medlemmer af Lorenzen-gruppen John Ernst Hemmingsen og Enrico Haakon Bernardo Rand henrettet ved skydning om natten den 10. maj 1949 i København. 

Nazister fra Danmark
Henrettede i Danmark i retsopgøret efter 2. verdenskrig
Personer henrettet ved skydning
Danskere i tjeneste for Nazityskland
Henrettede personer fra Danmark
Stjerne for en aften

Stjerne for en aften var et dansk tv-program, der blev sendt på DR1 i perioden 2001-2005. Den allerførste udsendelse blev sendt den 5. oktober 2001. Programmet havde som vært Natasja Crone. Stjerne for en aften var et talentshow.

Vindere af Stjerne for en aften 
 2002 - James Sampson
 2003 - Guðrun Sólja Jacobsen
 2004 - Gunnar Mikkelsen 
 2005 - Jacob Andersen

Finale Stjerne for en aften 2001

Referencer

Eksterne henvisninger 
 

DR-programmer
Martin Kristjansen

Martin Kristjansen (født 12. november 1977) er en dansk bokser i letvægt fra Slagelse, Danmark. Han er tidligere interkontinental letvægtsmester.

Kristjansen blev rangeret første gang på WBOs letvægts rangering da han besejrede letvægtsbokseren Amir Khan, som var rangeret på en tredjeplads den 5. april, 2008 i en titelkamp. Efter et stormløb fra Khan i den 7. runde, stoppede dommerne kampen med danskeren som var ude af stand til at forsvare sig.

Eksterne henvisninger
 
 Martin Kristjansen's profil på scandinavian-boxing-rankings.dk   

Mandlige boksere fra Danmark
Personer fra Slagelse
Rick Snyder

Richard D. "Rick" Snyder, født 19 august 1958 i Battle Creek, Michigan, er en amerikansk republikansk politiker. Han var guvernør i Michigan fra 2011 indtil 2019.

Snyder er uddannet jurist ved University of Michigan og arbejdede som advokat for Coopers & Lybrand. Siden blev han ansat ved IT-selskabetet Gateway, Inc. hvor han i 1996 avancerade til hovedchef for det operative arbejde. Efter sin tid ved Gateway var han arbejdede han med Venturekapital i Ann Arbor.

Ved guvernørsvalget 2010 vand Snyder stort mod demokraten Virg Bernero.

Referencer

Eksterne henvisninger 

Guvernører i Michigan
Georg Kruse

Georg Marinus Kruse (12. september 1894 i København – 23. maj 1931 i Roskilde) var en dansk bokser som deltog under Sommer-OL 1920.

I 1920 blev han elimineret i anden runde i vægtklassen mellemvægt under Boksning under Sommer-OL 1920 efter at han tabte en kamp mod Marcel Rey-Golliet.

Eksterne henvisninger 
profile  

Boksere fra Danmark
Personer fra København
Olympiske boksere fra Danmark
Nyrup Hegn

Nyrup Hegn er en mindre skov sydøst for Gurre by ca 5 km vest for Helsingør. Skoven er uden egentlige søer, men er præget af flere mindre tørvemoser, hvor der tidligere er blevet skåret tørv. Den nordlige del af Nyrup Hegn kaldes også Gurre Hegn.

Skoven er overvejende nåleskov, især rødgran, der ligger som kompakte massiver omgivne af løvskov, især bøg.

Moser i skoven 

I skovens sydlige del ligger de tre vådområder Røvermose, Røverdam og Kolang mose. I skovens nordlige del ligger Triangel mose og Hospitals mose. Nær milehøjen ligger Dukkemose sydøst for denne, Flynderup mose nord for denne og vest for denne Ellebom mose. Endelig i skovens østlige del nær Kongevejen ligger Stenås mose.

Historie 
Nyrup Hegn udgør en del af et samlet gammelt skovområde, som indtil fredskovsforordningen af 1805 strakte sig fra Horneby mod nordvest såvel norden som sønden om Gurre Sø og herfra videre ud til kysten ved Øresund. Nyrup Hegn indgik også i det skovområde, som indgik i Den Gram-Langenske forstordning og findes på det Langenske skovkort fra 1766, hvorpå det angives som værende inddelt i kvadrater.

Ved fredskovforordningen blev Nyrup Hegn udskilt som fredskov i 1805.

Kulturelle spor

Den gamle kongevej 

Gennem skovens nordlige del løber Frederik 2.'s gamle kongevej i øst-vestlig retning. På en strækning på ca 200 meter er den oprindelige brolægning fra ca. 1584 synlig. Lidt vestligere ligger ved vejsiden en milehøj fra Ole Rømers opmåling af landet i sidste halvdel af 1600-tallet. Dengang sattes milepæle af træ på en ca. 2 m. høj jordhøj. Pælene holdt naturligvis ikke længe og erstattedes senere af tilhugne granitsten. Da træpælene blev sat var den gamle kongevej stadig hovedfærdselsåre, men da den senere blev erstattet af den nuværende Kongevejen øst for skoven, blev milestenen opsat ved denne, og milehøjen blev liggende i skoven, og er nu den eneste tilbageværende milehøj. Både brolægning og milehøj er fredet.

Veje i skoven 

Tidligere blev skoven gennemskåret af Hellebækvej, der forbandt Espergærde og Hellebæk. Vejen eksisterer stadig men anvendes nu fortrinsvis som cykelsti. I stedet ledes trafikken ad Skindersøvej.

Friluftsliv 
Nyrup Hegn spiller en ikke ringe rolle for den omgivende befolknings fritidsliv, herunder motionsløbere, hundeluftere, spejdere og andre.

Nyrup Hegn indgår i Nationalpark Kongernes Nordsjælland. og Natura 2000-område nr. 131 Gurre Sø (habitatsområde nr 115).

Noter

Litteratur 
 N. Elers Koch: Skovenes friluftsfunktion i Danmark. II. Del: Anvendelsen af skovene regionalt betragtet; København 1980; 
 P. Chr. Nielsen: "Skovenes Historie" (i: Arne Nørrevang, Torben J. Meyer, Stephan Kehler (red.): Danmarks Natur, Bind 6: Skovene; Politikens Forlag 1969; s. 9-64)

Eksterne henvisninger 
 Palle Gravesen: Foreløbig Oversigt over Botaniske Lokaliteter 1: Sjælland; Fredningsstyrelsen 1976; s. 274
 

Statsskove i Danmark
Skove i Helsingør Kommune
Armands Ližbovskis

Armands Ližbovskis (født 18. november 1968) er en lettisk paralympisk atlet i F13-klassen, hvilket betyder, at han kan genkende konturer på en afstand af to til seks meter, og han har et synsfelt på mere end fem grader og mindre end tyve grader.

Ližbovskis har deltaget ved tre paralympiske lege. Ved Sommer-PL 1992 i Barcelona deltog han i 100-meter-løb, 200-meter-løb, længdespring og trespring. Ved Sommer-PL 1996 i Atlanta deltog han igen i 100 meter, 200 meter, længdespring og trespring. De bedste resultater opnåede han dog ved Sommer-PL 2000 i Athen, hvor han deltog i 100 meter, 200 meter og vandt en bronzemedalje i længdespring.

Se også 
 Letland ved de Paralympiske Lege

Referencer

Eksterne henvisninger 
 Armands Lizbovskis profil på paralympic.org 

Længdespringere fra Letland
PL-medaljevindere fra Letland
Handicapsportsfolk fra Letland
Båndhalet skægstrube

Båndhalet skægstrube(Threnetes ruckeri) er en af de cirka 339 forskellige arter af kolibrier.  Hunnen lægger 2 hvide æg og udruger dem alene. Fuglen er 10,2 til 11 cm lang og vejer 5-5,8 gram.

Kilder og eksterne henvisninger 
Avianweb.com: Band-tailed Barbthroat
 
 Kort information om fuglen på engelsk

Colombias fugle
Ecuadors fugle
Mellemamerikas fugle
IUCN Rødliste - ikke truede arter
Kolibrier
Antwerpener Skæghøns

Antwerpener Skæghøns er en dværghønserace, som man ikke ved, hvor stammer fra, men den har længe været kendt i Belgien . Hanen vejer 600-700 gram, og hønen vejer 500-600 gram. De lægger ca. 90 enten hvide eller cremefarvede æg om året, som vejer 25-34 gram hver. Racen er meget livlig.

Farvevariationer
Blå
Blå kanttegnet
Blå/porcelænsfarvet
Blå/vagtelfarvet
Blå/hvidplettet
Brun
Gul
Gul/columbia
Gøgefarvet
Lys/columbia
 Porcelænsfarvet
Perlegrå
Perlegrå/hvidplettet
Rød
Rød/blå porcelænsfarvet
Rødsadlet
Sølv/vagtelfarvet
Sort
Sort/hvidplettet
Vagtelfarvet
Hvid

Referencer 
 Galleri med billeder af racen
  Dansk racebeskrivelse af racen

Dværghøns
Egernsund Kirke

Egernsund Kirke er en bygning i Egernsund, umiddelbart ned til Flensborg Fjord. Den er opført i perioden 1907-1909 og officielt indviet den 22. september 1909. De dekorative, glaserede sten omkring vinduerne, ved indgangen og ved alteret stammer fra Rendbjerg teglværk, og de røde håndstrøgne sten stammer fra Hüttmanns teglværk. Kirken er tegnet af Richard Jepsen Dethlefsen, som var professor i Königsberg, Østpreussen (nuværende Kaliningrad i Rusland). Han stammede imidlertid oprindeligt fra Grønland Teglværk, hvor slægten også ejede andre af byens teglværker. Arkitektens far donerede kirken til byen. Ved kirken fører en trappe ned til stranden.

Alteret er opbygget af sten og dekoreret med glaserede mursten. Alterbilledet er ligesom det øvrige træarbejde lavet i Sydtyrol, og viser Maria Magdalene knælende foran den korsfæstede Kristus. Ved hendes side ses Jomfru Maria og apostlen Johannes. Over korset ses forkortelsen INRI.

Prædikestolen hviler på en træsøjle med store blomsterdekorationer, og træværket er bemalet med blomster. Døbefonten er ligesom alteret muret af tegl, og skålen er af bronze. Orglet er bygget af Marcussen & Søn, Aabenraa i 1966. Foran på orgelet står der på latin "Utinam a facie tua montes defluerent" - "Måtte bjergene skælve foran dit ansigt" (Esajas 64,1). Klokken er anbragt i det lille tårn og betjenes med håndkraft. Klokken er støbt i Lübeck af M.O. Ohlsens klokkestøberi, og bærer indskriften "Alles ding seine zeit Gottes lieb in ewigkeit". Kirkeskibet er der en model af skoleskibet København.

Sakristiet blev taget i brug 7. oktober 2001. Det bruges blandt andet som præstens omklædningsrum, til menighedsrådsmøder og øvelokale for kirkekoret, børneparkering ved gudstjenester og forberedelsesrum. Der er endvidere toilet og et lille køkken hvor der kan laves kaffe. Kirkegården ligger ved Kystvej og blev indviet i 1962, efter at Egernsund var blevet et selvstændigt sogn den 10. september 1959.

Eksterne henvisninger og kilde 
 Kort til Kirken 
 Kirkens hjemmeside 
 Egernsund Kirke på danmarkskirker.natmus.dk (Danmarks Kirker, Nationalmuseet)

Kirke
Kirker i Sønderborg Kommune
Kirker i Haderslev Stift
Kirker i Sønderborg Amt
Sverre Moe

Sverre Moe er navnet på flere personer:

 Sverre Moe (bokser)
 Sverre Moe (fodboldspiller)
 Sverre Moe (sanger)
American Association

American Association henviser til flere artikler:
 American Association (1882-91) – baseballliga, der eksisterede i perioden 1882–91.
 American Association (1902-97) – baseballliga, der eksisterede i perioderne 1902–62 og 1969–97.
 American Association of Independent Professional Baseball – baseballliga grundlagt i 2006.
 American Association (amerikansk fodbold) – amerikansk fodbold-liga, der eksisterede i perioden 1936–50.
American Association 1882

American Association 1882 var den første sæson i baseballligaen American Association, som i 1881 var blevet grundlagt som reaktion på restriktionerne, som National League pålagde sine medlemmer. Ligaen havde deltagelse af seks hold, som hver skulle spille 80 kampe i perioden 2. maj – 1. oktober.

Mesterskabet blev vundet af Cincinnati Red Stockings som vandt 55 og tabte 25 kampe.

Resultater

Kilder / eksterne henvisninger 

 Retrosheet – The 1882 Season 
 Baseball Reference – 1882 American Association Team Statistics and Standings 
 Baseball Almanac – Year In Review : 1882 

Baseball i 1882
Sæsoner i American Association (1882-91)
Robert Larsen (bokser)

Robert Carlo Larsen (21. juni 1898 i Hjørring – 14. september 1981) var en dansk sværvægtsbokser. Han vandt tre danske mesterskaber, deltog i Sommer-OL 1924 og boksede i slutningen af 1920'erne en række kampe som professionel, herunder to kampe mod den senere verdensmester Max Schmeling. Robert Larsen var ikke særlig høj af en sværvægter, og som følge heraf fik han tilnavnet "Bivognen" efter den lille og tykke halvdel af det dengang kendte komikerpar Fyrtårnet og Bivognen. I de fleste af Robert Larsens kampe stillede han op med en kampvægt, der blot var få kilo over grænsen til letsværvægt.

Amatørkarriere 
Som amatør boksede Robert Larsen for IF Sparta. Han boksede i samme periode som datidens store danske sværvægtsnavn Søren Petersen, der i starten af 1920'erne var dominerende i dansk sværvægtsboksning for amatører. Det lykkedes imidlertid Robert Larsen af vinde det danske mesterskab i sværvægtsboksning tre gange i årene 1922-24.

Robert Larsen repræsenterede Danmark ved OL i 1924 i Paris, hvor han sammen med Søren Petersen stillede op i sværvægt. Han vandt sin første kamp på diskvalifikation over en polak, men tabte den næste kamp i kvartfinalen, hvor han tabte til Henk de Best fra Holland.

Professionel karriere 
Efter OL blev erklærede Robert Larsen sig professionel, men han måtte vente med debuten til den 10. juli 1925, hvor han i Aalborg mødte sin gamle amatørrival OL-sølvvinderen Søren Petersen i en kamp over 15 omgange. Robert Larsen tabte debutkampen, men opnåede året efter uafgjort i en returkamp over seks omgang i København. Efter de første otte kampe (4 sejre, 2 nederlag og to uafgjorte), der blev bokset i Skandinavien opnåede Robert Larsen en kamp i Hamborg mod den stærke tysker Rudi Wagener, som Robert Larsen opnåede en imponerende uafgjort imod. Næste kamp var mod den tyske mester i letsværvægt Max Schmeling. Kampen mod Schmeling blev bokset den 8. maj 1927 i Frankfurt, hvor Robert Larsen blev udbokset af den kommende verdensmester i sværvægt, men dog holdt sig på benene i de ti omgange som kampen varede. I den efterfølgende returkamp et par måneder senere i Berliner Sportpalast blev Larsen dog slået ud af Schmeling.

Robert Larsen boksede herefter en række kampe i 1927, men tabte dem alle, og efter endnu et nederlag i 1928 var han inaktiv, indtil han i 1930 vendte tilbage til bokseringen. Comebacket var dog ikke succesfuldt og efter to nederlag i to kampe indstillede Robert Larsen karrieren.

Anders Petersen opnåede 17 professionelle kampe, hvoraf blot 4 blev vundet (1 før tid), 11 tabt (3 før tid) og 2 endte uafgjort.

Noter

Eksterne links 
 Biografi og rekordliste i Dansk Bokseregister af René Villadsen
 Anders Petersen i DatabaseOlympics 
 Olympsik profil  

Boksere fra Danmark
Personer fra Hjørring
Olympiske boksere fra Danmark
Boksere ved sommer-OL 1924
Carl Lindberg

Carl Peter Clausen Lindberg (28. januar 1904 – 7. oktober 1984) var en dansk bokser som deltog under Sommer-OL 1924.

Han blev født og døde i København.

I 1924 blev han elimineret i anden runde i vægtklassen letsværvægt under Boksning under Sommer-OL 1924 efter at han tabte en kamp mod Carlo Saraudi.

Eksterne henvisninger 
 profile  

Boksere fra Danmark
Personer fra København
Olympiske boksere fra Danmark
Boksere ved sommer-OL 1924
Ingvard Ludvigsen

Johannes Ingvard Ludvigsen (12. april 1904 – 5. december 1965) var en dansk bokser som deltog under Sommer-OL 1928.

Han blev født og døde i København.

I 1928 blev han elimineret i anden runde i vægtklassen mellemvægt under Boksning under Sommer-OL 1928 efter at han tabte en kamp mod Piero Toscani.

Eksterne henvisninger 
 Profil på sportsreference.com  

Boksere fra Danmark
Personer fra København
Olympiske boksere fra Danmark
Boksere ved sommer-OL 1928
Ricardt Madsen

Rasmus Kristian Ricardt Madsen (5. november 1905, Kværkeby – 7. august 1993, København) var en dansk bokser, der boksede fir IF Sparta Bokseklub. Han vandt tre gange det danske mesterskab i fjervægt i årene 1925-1927.

Richardt Madsen deltog ved Europamesterskaberne i amatørboksning i 1925 i Stockholm, hvor han vandt bronze. Han deltog endvidere i den olympiske bokseturnering ved OL i 1928 i Amsterdam, hvor han vandt sin første kamp over ireren George Kelly, men tabte i næste runde til franskmanden Georges Boireau.

Eksterne henvisninger 
 

Boksere fra Danmark
Olympiske boksere fra Danmark
Boksere ved sommer-OL 1928
Hans Dammeyer

Hans Dammeyer (Født 1962) er en dansk musiker og komponist. 
Dammeyer er Cand.phil. i musik fra Aarhus Universitet og var fra 1988-2005 ansat på Silkeborg Højskole som lærer i bl.a. kor, big band og sangskrivning.
Fra 2006 ansat som rytmisk kirkemusiker og organist ved Abildgård Kirke i Frederikshavn og fra 2010 ansat som organist ved Skjoldhøj Kirke ved Aarhus.
Han var medredaktør af Højskolesangbogens 18.udgave og  har i den forbindelse turneret som foredragsholder. Derudover virker han som komponist og har bl.a. skrevet melodi til flere moderne salmer, herunder "Du kom til vor runde jord", der er optaget i Den Danske Salmebog. Han er kapelmester i Knirkerevyen og har stået for ledelsen af sangdage og korstævner rundt i landet for bl.a. Folkekirkens Ungdomskor, Forum For Rytme i Kirken og Folkeskolen.

Musikere fra Danmark
Sigfred Madsen

Sigfred Thomas Madsen (26. november 1915 i København– 14. juli 1966 i København) var en dansk bokser som deltog under OL 1936.

I 1936 blev Madsen elimineret i anden runde i vægtklassen fjervægt under OL efter at han tabte en kamp mod Dezső Frigyes.

Madsen var medlem af Athletklubben Rolf i København.

Eksterne henvisninger 
 Profil på sportsreference.com  

Boksere fra Danmark
Olympiske boksere fra Danmark
Personer fra København
Boksere ved sommer-OL 1936
Deltagere for Danmark ved sommer-OL 1936
Dragejægerne

Dragejægerne har flere betydninger:
 Dragejægerne (film) – action/science fiction film fra 2002.
 Fransk animations TV-serie og spillefilm (originaltitel: Chasseurs de Dragons).
South Park (sæson 14)

Den Fjortende sæson af South Park, en amerikansk animeret tv-komedie serie, blev oprindeligt vist i USA på Comedy Central mellem den 17. marts og 17. november 2010. Sæsonen blev styret af seriens skabere Trey Parker og Matt Stone, der også fungerede som executive producere sammen med Anne Garefino. Sæsonen fortsatte med at fokuserer på protagonisterne Stan, Kyle, Cartman, Kenny og Butters i de fiktionelle bjergby South Park i Colorado. 

Sæsonen var den anden af tre nye sæsoner Parker og Stone gik med til at producerer for netværket under en ny aftale. Den består af fjorten 22-minutter lange afsnit, der blev sendt i to grupper af syv afsnit, adskilt af en pause på seks måneder. Parker og Stone fortsatte den praksis de havde fulgt de forudgående sæsoner, og skrev og producerede hvert afsnit inden for en uge af den oprindelige udsendelsesdato. 

Sæsonen lavede grin med forskellige emner, heriblandt legaliseringen af medicinsk marijuana og 'Olispildet på Deepwater Horizon'. Sæsonen lavede også grin med forskellige kulturelle milepæle, så som The Catcher in the Rye, Tron, Facebook, Jersey Shore, Hoarders og Inception. Parodiseringen af kendte, en South Park tradition, fortsatte i fjortende sæson, med afbildninger af Tiger Woods, Kim, Kourtney og Khloé Kardashian, Sarah Jessica Parker og brugen af hele afsnittene "200" og "201" til kendte der sagsøger byen South Park for æreskrænkelse. Den originale udsendelse af "200" og "201" var censoreret fra at vise afbildninger af den muslimsk profet Muhammed, for at beskytte mod trusler fra radikale islamistiske ekstremister, hvilket medførte en stærk kritik af Comedy Central

Den fjortende sæson modtog blandede anmeldelser, hvor nogle kritikkere kaldte det en vigtig sæson i seriens historie, mens andre så den som værende progressivt svag og forslidt. Sæsonen fastholdte den gennemsnitlige Nielsen rating i seertal for serien, på omkring tre millioner seere på afsnit, med en mindre nedgang i sidste halvdel af sæsonen. Afsnittene "200" og "201" blev nomineret til en Emmy Award i 2010 for bedste animeret program på under en time.

Afsnit

Referencer

Eksterne links 
 South Park Studios – officielle website med video streaming af hele afsnit.

South Park (sæson 14)-episoder
Sæsoner af tv-serier
Feloni

Feloni (≈lens-brud; fransk félonie, af latin fallere ≈ skuffe el. narre) betegner lensmandens brud på troskabseden overfor lensherren, dvs. en forbrydelse mod lenspligterne.

På grund af Gotttorphertugens feloni blev de gottorpske dele i Sønderjylland/Slesvig inddraget under kronen af Frederik 4. i 1713.

Se også 
 Len

Feudalisme
Len